CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2020/21 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5852)
  + [Valencià](/va/acuerdo/5852)






Selector de idioma

Leer

* [Español](/es/acuerdo/5852)
* [Valencià](/va/acuerdo/5852)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2020/21[Butlletí Oficial Universitat d'Alacant](/ca/Publicacion)
======================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2020/21

Data d'aprovació
:   16/06/2020

Data de publicació
:   18/06/2020

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5852.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5852)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5852)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2020/21&url=https://www.boua.ua.es/va/acuerdo/5852)

**Títol:** CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2020/21

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimarts, 16 de juny de 2020

CONVOCATÒRIA D’AJUDES DINS DEL PROGRAMA DE SUPORT A L’ESPORT FEDERAT UNIVERSITARI D’ALT NIVELL PER A JUGADORES I JUGADORS DE LA UNIVERSITAT D’ALACANT 2020/21

1. OBJECTIU DE LES AJUDES

La Universitat d’Alacant (UA), conscient del paper que fa en la societat actual en la qual s’integra, ha assumit el compromís de fomentar l’esport en tots els àmbits i estructurar un model d’esport de competició -com a fenomen social d’una influència notable- basat en principis i valors de les polítiques de compromís social que té la nostra institució.

Per a fer-ho, la UA promociona i desenvolupa projectes a llarg termini d’alt nivell que permeten donar estabilitat i estructura als equips de competició de la UA -competició federada de categoria nacional o equiparable- i així garanteix i facilita la participació d’esportistes d’alt nivell en els nostres equips i la conciliació amb la formació acadèmica. Per a aconseguir aquesta finalitat, es doten els equips amb esportistes que permeten tenir plantilles estables i d’acord amb el nivell de la competició i categoria en què estiga compromès a participar cada temporada.

Per a aquests i aquestes esportistes, a més dels drets establits en el

[Reglament per a la promoció i suport a l’esportista universitari](https://sd.ua.es/va/documentos/administracio/normativa/reg-padu.pdf),

i com a línia estratègica de foment de les activitats culturals, esportives i de vida saludable en el marc del Pla estratègic de subvencions de la UA, es convoquen anualment ajudes en espècie amb la finalitat d’atendre les necessitats dels esportistes i les esportistes d’allotjament i manutenció i ajudes econòmiques que cobrisquen despeses bàsiques de la participació en la competició federada i la conciliació amb la vida acadèmica i, alhora, implica un incentiu en consideració a les exigències d’aquesta.

2. TIPUS D’AJUDA I QUANTITAT

El procediment de concessió de les ajudes serà en règim de publicitat, objectivitat i concurrència competitiva.

Es convoquen ajudes econòmiques per a atendre les necessitats d’allotjament, manutenció i despeses bàsiques generades per la seua relació en la competició de la temporada 2020/21.

La UA destinarà a aquesta convocatòria, amb càrrec al centre de despesa del Servei d’Esports, amb classificació orgànica 31.63.4W.34.96, una quantitat no superior a 92.000 € en ajudes econòmiques.

El nombre d’ajudes i la quantitat d’aquestes dependrà del nombre d’esportistes dels equips federats que complisquen els requisits establits en la base 3 i que sol·liciten l’ajuda, i dels punts obtinguts per la valoració dels mèrits establits en la base 8.

No obstant això, l’execució d’aquesta dotació està supeditada a la disponibilitat de liquiditat de la UA.

3. REQUISITS DE LES PERSONES BENEFICIÀRIES

Per a poder ser beneficiari o beneficiària d’aquestes ajudes, l’esportista sol·licitant haurà de pertànyer a algun dels apartats següents:

3.1 Esportistes integrants de la Secció Esportiva Universitat d’Alacant (SEUA) en esports d’equip de lliga regular de màxima categoria nacional absoluta en la temporada 2020/21.

3.2 Esportistes integrants de la SEUA en esports individuals en la temporada 2020/21, que hagen sigut convocats per una selecció nacional absoluta l’any 2019 o el 2020 i que hagen competit i puntuat, almenys, en l’últim campionat internacional que haja tingut lloc de la relació següent o equivalent:

|  |  |
| --- | --- |
| Esport | Competició |
| Apnea | Campionat d’Europa |
| Escalada | Campionat d’Europa |
| Orientació a peu | Campionat d’Europa |
| Pilota valenciana | Campionat d’Europa |
| Rem | Campionat d’Europa o Jocs del Mediterrani |
| Taekwondo | Campionat d’Europa o Jocs del Mediterrani |
| Triatló | Copa continental |
| Vòlei platja | Campionat d’Europa o Jocs del Mediterrani |

4. INCOMPATIBILITAT

Les persones recollides en les resolucions d’adjudicació d’ajudes econòmiques d’aquesta convocatòria no podran ser beneficiàries d’ajudes en la convocatòria d’ajudes a esportistes estudiantes d’alt nivell, curs 2020/21, que valoraran la temporada de competició universitària 2019/20.

5. SOL·LICITUD I TERMINI

La sol·licitud haurà de ser emplenada a través de la pàgina web:

<https://sd.ua.es/va/serveis/ajudes/ajudes-esportistes-federats-alt-nivell.html>

La sol·licitud signada, amb la documentació exigida en la base 6, s’haurà de presentar o bé en el registre electrònic de la UA (Seu Electrònica) o bé en els registres presencials de la UA (oficina principal del Registre General i les oficines auxiliars situades en les secretaries de centre i a la Seu d’Alacant), a partir de l’endemà de la publicació d’aquesta convocatòria en el Butlletí Oficial de la Universitat d’Alacant (BOUA).

També es podrà fer servir la resta de les vies establides en l’article 16.4 de la Llei 39/2015, d’1 d’octubre, del procediment administratiu comú de les administracions públiques.

El termini de presentació serà de 10 dies naturals a partir de l’endemà de la publicació d’aquesta convocatòria en el BOUA.

6. DOCUMENTACIÓ QUE CAL PRESENTAR

6.1 Sol·licitud emplenada segons la base 5 d’aquesta convocatòria.

Juntament amb la sol·licitud:

6.2 Currículum esportiu que reculla els mèrits que cal tenir en compte per a la valoració segons la base 8.

6.3 Si escau, justificants acreditatius dels mèrits que no tinga el Servei d’Esports.

6.4 Còpia del document nacional d’identitat (DNI o NIE) o passaport si està en procés de tramitació. Caldrà acreditar la residència habitual amb un certificat d’empadronament si no és la mateixa que apareix en el document nacional d’identitat.

6.5 Si opta per la presentació de la sol·licitud i altres documents exigits a través del registre electrònic de la UA, també emplenarà una instància genèrica i hi indicarà que es considere la sol·licitud adjunta a la instància.

En el termini de 5 dies naturals, una vegada adjudicades les ajudes econòmiques:

6.6 Documentació que acredite la titularitat del compte bancari espanyol per part de la persona sol·licitant i que continga l’IBAN complet.

6.7 Imprès «Fitxer de tercers» de la UA emplenat.

7. RELACIÓ PROVISIONAL DE PERSONES ADMESES I EXCLOSES

Una vegada acabat el termini de presentació de sol·licituds la UA publicarà, en els llocs indicats en la base 14, la relació provisional de persones admeses i excloses i n’indicarà les causes d’exclusió.

Es concediran cinc dies naturals, comptadors des de l’endemà d’aquesta publicació, per a esmenar els motius d’exclusió per mitjà de la presentació de la documentació necessària dirigida al Servei d’Esports per les mateixes vies especificades en la base 5 d’aquesta convocatòria. Si no és així, les persones sol·licitants quedaran excloses de la convocatòria.

Les llistes definitives de persones admeses i excloses seran publicades en els mitjans referits en la base 14 d’aquesta convocatòria.

8. CRITERIS DE VALORACIÓ

La comissió corresponent valorarà els mèrits acadèmics, esportius i el lloc de residència per a atorgar l’ajuda econòmica segons el detall següent:

Ajudes econòmiques:

1. Mèrits acadèmics (màxim 5 punts)

Per cada títol universitari oficial obtingut i la matriculació en titulacions oficials de la UA segons el detall següent:

1.1. Títol universitari UA - 1 p

1.2. Títol universitari no UA - 0,5 p

1.3. Matrícula oficial de grau UA - 1,5 p

1.4. Matrícula oficial de màster UA - 2 p

1.5. Matrícula oficial de doctorat UA - 2,5 p

2. Mèrits esportius (màxim 85 punts)

2.1. Trajectòria en competició (màxim 45 punts)

Resultats esportius de les últimes temporades en l’àmbit nacional i internacional en ser convocat per la selecció nacional, resultats i classificació en la competició federada i en la competició universitària de la temporada 2018/19.

2.2. Projecció en competició (màxim 30 punts)

Aptituds tecnicotàctiques, orientació al resultat, evolució esportiva, capacitat de millora i projecció internacional.

2.3. Reconeixements i participació en actes de promoció i visites institucionals (màxim 10 punts)

3. Lloc de residència (màxim 10 punts)

Segons el rang de quilometratge del domicili habitual actual o del qual procedeix l’esportista en la data d’incorporació a l’equip segons el detall següent:

3.1. Fins a 50 km - màx. 0,25 p

3.2. Fins a 100 km - màx. 1 p

3.3. Fins a 300 km - màx. 3 p

3.4. Fins a 500 km - màx. 5 p

3.5. Més de 500 km - màx. 10 p

9. ÒRGAN INSTRUCTOR I COMISSIÓ AVALUADORA

És responsable de la instrucció del procediment de concessió de les ajudes i de la fiscalització del correcte compliment per part de les persones beneficiàries el vicerector de Cultura, Esport i Llengües a través del Servei d’Esports de la UA.

Una comissió avaluadora, aplicant els criteris de valoració a les sol·licituds admeses, farà la proposta d’adjudicació a l’òrgan convocant, adjudicador de les ajudes.

Aquesta comissió també atendrà les reclamacions a l’aplicació dels criteris de valoració o a la proposta d’adjudicació i proposarà, si escau, la modificació de l’adjudicació si algun beneficiari o alguna beneficiària incomplira les obligacions que recull la base 12.

Aquesta comissió avaluadora estarà formada per:

President

- El vicerector de Cultura, Esport i Llengües de la Universitat d’Alacant o la persona en qui delegue.

Vicepresidenta

- La vicerectora d’Estudiants i Ocupació de la Universitat d’Alacant o la persona en qui delegue.

Secretari

- El subdirector tècnic del Servei d’Esports o la persona en qui delegue.

Vocals

- El director del Secretariat de Promoció Esportiva o la persona en qui delegue.

- La directora del Servei d’Esports de la Universitat d’Alacant o la persona en qui delegue.

La comissió podrà comptar amb l’assessorament d’especialistes en les modalitats esportives afectades.

Si ho considera necessari, podrà demanar a les persones sol·licitants la presentació de qualsevol document original segons el que estableix l’article 28 de la Llei 39/2015, d’1 d’octubre, del procediment administratiu comú de les administracions públiques.

10. BAREMACIÓ I ADJUDICACIÓ DE LA CONVOCATÒRIA

Una vegada feta la valoració dels mèrits, la comissió avaluadora publicarà una resolució provisional de baremació amb les puntuacions provisionals obtingudes amb la finalitat que, en el termini de cinc dies naturals, les persones participants hi facen les al·legacions que consideren oportunes.

Inicialment, les ajudes es resoldran abans de finalitzar el mes de juliol.

Una vegada transcorregut el termini d’al·legacions, la comissió avaluadora, juntament amb la llista de puntuacions definitives, elevarà la proposta al Vicerectorat convocant, que en dictarà la resolució final.

11. PAGAMENT DE LES AJUDES

Prèvia presentació de la documentació indicada en les bases 6.6 i 6.7 i una vegada fets els tràmits comptables preceptius, si escau, i d’acord amb el que estableix la resolució corresponent, el pagament de les ajudes econòmiques es farà mitjançant transferència bancària al compte bancari indicat per la persona beneficiària en dos moments, setembre 2020 i febrer 2021.

12. OBLIGACIONS DE LES PERSONES BENEFICIÀRIES

La persona beneficiària haurà de:

12.1 Mantenir els requisits pels quals se li ha concedit l’ajuda durant tota la temporada 2020/21.

12.2 Comunicar qualsevol situació que motive l’incompliment dels requisits pels quals se li ha concedit l’ajuda.

12.3 Destinar l’ajuda a la finalitat per a la qual és concedida.

12.4 Sotmetre’s a les actuacions de control que puguen ser dutes a terme pels òrgans de control econòmic de la UA i facilitar la informació i la documentació que siga requerida a aquest efecte.

12.5 Acceptar les obligacions i no incórrer en prohibicions derivades del marc normatiu d’aquestes ajudes.

13. REINTEGRAMENT DE LES AJUDES

L’incompliment de les obligacions recollides en la base anterior haurà de ser posat en coneixement de la comissió avaluadora, que valorarà les circumstàncies concretes de l’incompliment i podrà proposar a l’òrgan competent la resolució de nul·litat o anul·labilitat de la concessió per al reintegrament de la totalitat o de part de l’ajuda rebuda, segons allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i aquesta convocatòria.

14. MITJANS DE PUBLICACIÓ

Aquesta convocatòria, la llista de les sol·licituds admeses i excloses, la baremació dels mèrits i la resolució d’adjudicació, com també qualsevol altra incidència o informació derivada d’aquest procés, seran publicats en la pàgina web de la UA:

<https://sd.ua.es/va/serveis/ajudes/ajudes-esportistes-federats-alt-nivell.html>

15. RECURSOS

Contra aquesta convocatòria, que esgota la via administrativa, cal interposar recurs potestatiu de reposició davant de l’òrgan convocant en el termini d’un mes d’acord amb el que estableix la Llei 39/2015, d’1 d’octubre, del procediment administratiu comú de les administracions públiques.

Sant Vicent del Raspeig, 16 de juny del 2020

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03617 Sant Vicent del Raspeig - Alacant  
 Tel. 20 267 1807 - Fax 15 384 1889](https://www.google.es/maps/@08.965319,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12098&trk=tyah&trkInfo=tarId%9G4156105825942%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)